
           Община Момчилград
           Област Кърджали

            Адрес: Момчилград 6800, ул.”26-ти декември” № 12, тел. 03631 / 78-41, факс 03631 / 78-49, е-mail: obshtina@mg.link.bg
ОДОБРЯВАМ:


            КМЕТ НА ОБЩИНА МОМЧИЛГРАД. ……/П/………..
                                                                              / инж. Сунай Хасан/ 

ТЕХНИЧЕСКО ЗАДАНИЕ ЗА ПРОЕКТИРАНЕ
 Изготвяне на работни проекти за обект „Обновяване на паркове
и площади в  населени места на територията на община Момчилград“

І. Цел на проекта
Основни: 

- Задоволяване потребностите на жителите на гр.Момчилград , с. Звездел и с.Нановица чрез създаване на благоприятна среда за обитаване, труд, отдих и обществено обслужване;

 - Задоволяване потребностите на гостите и  на жителите на гр.Момчилград , с. Звездел и с.Нановица чрез създаване на достъпна , интересна и безопасна паркова  среда; 

- Опазване и подобряване качеството на компонентите на околната среда; 
- Защита и поддържане на баланс в биологичното разнообразие, както и използването и развитието му с цел – създаване на по-качествена паркова среда.

 Конкретни 

- Да се подобри качеството и визуалното състояние на околната среда чрез паркоустрояване, благоустрояване, парково обзавеждане, система за сметосъбиране, ефективно и икономично използване на енергийните и водните ресурси и др.; 

- Да се оживи територията чрез осигуряване на пространствена възможност за провеждане на културни, спортни и социални мероприятия.
ІІ. Обекти в обхвата  
Предмет на проекта в община Момчилград са следните пространства:

1. Зона заключена между ул. ”Сан Стефано” , съществуващ охранителен канал и жил.бок 11 ,  находящ се  УПИ І , кв.80 по ПУП на гр.Момчилград ( с площ 4,950 дка – съгласно Акт за публична общинска собственост 163/22.11.2011 г. );
2. Зона на заключена между сградата на читалището , кметството и републикански път ІІ-59 Момчилград- Крумовград   , находящ се  УПИ І , кв.32 по ПУП на с.Звездел, община Момчилград( с приблизителна площ 2,125 дка ( за тази зона  няма акт за публична собственост ) ;
3. Зона заключена между улична мрежа с  о.т. 160 ,о.т. 161 и о.т.106 ,  о.т.111,  о.т. 118 и сградата на кметството ,   находящ се  УПИ VІІІ , кв.19 по ПУП на с.Нановица, община Момчилград( с площ 5,587 дка ,съгласно Акт за публична общинска собственост № 154/16.02.2010 г.).
За четирите зони включени в обхвата на техническото задание има издадени актуални скици от ПУП на населените места и са дадени виза за проектиране от главния архитект на община Момчилград и съответно има издадени заповеди за зоните  за които се изисква изработване на комплексен проект на основание чл.150 от ЗУТ – изработване на проект за изменение на ПУП-  ПР  , . 
2. Изисквания 
2.1. В съответствие с нормативни актове 
При изготвянето на проекта за да се спазят изискванията на следните нормативни документи: 
-  Закон за устройство на територията; 
- Закон за опазване на околната среда и поднормативни документи: 
- Наредба № 4 за обхвата и съдържанието на инвестиционните обекти ;

- Наредба № 7 за правила и нормативи за устройство на отделните видове територии и устройствени зони 
- Наредба № 2 за планиране и проектиране на комуникационно – транспортните системи на урбанизираните територии 
- Наредба № 4 за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания 
- Наредба № 1з-1971 за строително - технически правила и норми за осигуряване на безопасност при пожар
- Наредба № 8 за правила и норми за разполагане на технически проводи и съоръжения в населени места ;
 - Наредба за реда и условията за поставяне на временни преместваеми обекти и елементи на градското обзавеждане на територията на община Момчилград.
ІІІ. Обем, съдържание и задачи 
1. Проучване и анализ 
Да се проучи и анализира средата, както и предимствата, недостатъците, възможностите и ограниченията за развитие на описаната територия. 
ІV. Съществуващо положение  
1.Зона заключена между ул. ”Сан Стефано” , съществуващ охранителен канал и жил.бок 11 ,  находящ се  УПИ І , кв.80 по ПУП на гр.Момчилград .

Пространството е отредено за спортна площадка и граничи с ул.” Сан Стефано” , по която  улица има постоянно движение на жителите и гостите на община Момчилград към лесопарк „Момчил юнак „ , което любимо място за активен отдих на населението. В настоящия момент пространството е неоформено и неблагоустроено . Приблизителна площ е 5 дка и тя граничи откъм изток със съществуващ охранителен канал ( площ която е частна собственост   ). Над указаната зона преминават въздушно няколко електропровода , два с  мощност от 20 кV и един от 110 кV , а също и подземно водопроводен клон,  с които трасета и сервитути проектантът следва да се съобрази при разполагане на площите в парка.
Във връзка с новото инвестиционно намерение на общината пространството , което е отредено за спортна площадка да се преотреди в  зона за отдих ,озеленяване и спорт след да се изработи изменение на действащия ПУП за тази зона. Във връзка с това следва да се изработи комплексен проект по чл.150 от ЗУТ.  

С новото проектно решение да се предвиди:

· Детска площадка с настилка от ударопоглъщаща настилка ; 
· Спортни съоръжения – фитнес уреди;

· Парково обзавеждане – пейки , дървени беседки , обществена чешма , обществена тоалетна и съдове за отпадъци , стоянки за велосипеди и др.;

·  Озеленяване ;

· ВиК мрежа и поливна система ;

· Алейна мрежа ;
· Да се предвиди декоративна ограда с оформен вход към парковото пространство .

· Осигуряване на достъп  за колички за хора с увреждания , майки с деца и възрастни с паднали бордюри и рампи.

· Предложение за ново  енергоефективно осветяване на парково и улично осветление.
· Предложение за оформяне на границата между парковото пространство и съществуващия охранителен канал.

· Оформяне на мястото предвидено за паркинг пред жилищен блок 11 . 

· При възможност и след преценка  да се предложи възможност за велоялея. 

 2.Зона на заключена между сградата на читалището , кметството и републикански път ІІ-59 Момчилград- Крумовград   , находящ се  УПИ І , кв.32 по ПУП на с.Звездел, община Момчилград.
Пространството е с приблизителна площ 2,125 дка и е заключена между сградата на читалището , кметството и републикански път ІІ-59 Момчилград- Крумовград.

Съществуващата настилка е от базалтови тротоарни и  гнайсови плочи и  карета – фигури очертани от мраморни ивици. Пред сградата на читалището има изградени корита на два броя фонтани от бетон и облицовани с мраморни плочи. 
Откъм републиканския път има съществуваща подпорна стена с каменна зидария , която  е разрушена места и трябва да се възстанови. 
Съществуващата  фонтанка за питейна вода ,  не е в добро състояние и се нуждае от подмяна .
За зоната която следва да се преотреди и предвиди за озеленяване и отдих следва да се да се изработи комплексен проект по чл.150 от ЗУТ.  


С новото проектно решение да се предвиди:

· Нова настилка на мястото на износените базалтови и гнайсови плочи.

· Детска площадка с настилка от ударопоглъщаща настилка ; 

· Ремонт на съществуваща или изграждане на нова ВиК мрежа и  нова фонтанка за питейна вода  ;

· Предложение за нова декоративна растителност след преценка и оглед на съществуващата;

· Изграждане на  нова  рампа за достъп на колички за хора с увреждания , майки с деца и други на площада с републиканския път;
· Предложение за подобряване на съществуващото или ново  енергоефективно осветяване на площадното пространство .

· Поставяне на антипаркинг тела или декоративна ограда,  за да се ограничи достъпа на коли и  животни ;
· Премахване на съществуващите корита на фонтана или пригаждане с цел на тяхно място да се предвиди  дървена беседка , пейки ,кошчета за отпадъци и други. 
· Нова визия около съществуващия паметник на Братан Шукеров.

3.Зона заключена между улична мрежа с  о.т. 160 ,о.т. 161 и о.т.106 ,  о.т.111 , о.т. 118 и сградата на кметството ,   находящ се  УПИ VІІІ , кв.19 по ПУП на с.Нановица, община Момчилград.

Пространството е отредено за обществено и делово обслужване и озеленяване и е с  приблизителна площ 3,5 дка.
Съществуващата настилка е от базалтови тротоарни плочи ,които са износени и следва да се подменят. На място има и съществуваща декоративна обществена чешма .

С новото проектно решение да се предвиди:

· Нова настилка на площадното пространство;

· Детска площадка с настилка от ударопоглъщащи настилки ; 

· Нова ажурна ограда изцяло или частично около площада ;

· Предвиждане на бетонова шапка ,като оформяне на завършека на мраморната ограда зад чешмата;

· Парково обзавеждане – пейки , дървена беседка ,  съдове за отпадъци , стоянки за велосипеди и др.;

· Озеленяване ;

· ВиК мрежа и поливна система ;

· Оформяне на парково пространство в източната или в южната част на площада  и предвиждане на нова алейна мрежа ;

· Осигуряване на рампа за достъп  за колички за хора с увреждания , майки с деца и възрастни на площадното пространство с прилежащата улица на по-горно ниво.
· Предложение за ново  енергоефективно осветяване на парково и улично осветление.

V. Материали 
Проектантът може да предложи материали, с които ще е възможна реализацията на проектните решения на обектите.
 Изборът на материали следва да бъде съобразен с: 

- съществуващите настилки с които са облицовани настоящите площадни пространства;
- местните климатични условия по отношение на тяхната здравина; 
- местните климатични условия по отношение на безопасността за човешкото здраве (нехлъзгави и неотразяващи светлина и топлина); 
- изискванията на изграждане на достъпна среда за незрящи (тактилни настилки).
VІ. Парково озеленяване 
Да се помисли за обемно-цветово решение на зелените площи в указаните зони за проектиране .

Да се направи оглед и преценка на съществуващата дървена растителност , а също така и  там където все още няма такава , да се даде идея за парково озеленяване с нова дървесна и  декоративна растителност и за оформяне на нови цветни фигури.

VІІ. Растителни видове 
Изборът на растителни видове да бъде съобразен :

 - местните климатични условия по отношение на тяхната устойчивост на преки слънчеви лъчи, суша и ниски температури; 
- местните климатични условия по отношение на художествената си функция (листна маса и цъфтеж); 
- човешкото здраве от гледна точка на възможни нежелани алергични реакции, причинени от растежните им периоди.

VІІІ. Обзавеждане 
Проектантът може да предложи  решение за разполагане на елементи на парково  обзавеждане, с които да се: 
- осигурят условия за пасивен или активен отдих (пейки, беседки, спортни съоръжения- фитнес уреди , обществени чешми и тоалетни, стоянки за велосипеди и др.); 
- гарантира безопасността по време на престой или преминаване (осветителни тела в парковите пространства)
- осигурят условия за поддържане на чистотата и облика на всички публични пространства  (системи за събиране на дребногабаритни и едрогабаритни отпадъци, като кошчета за отпадъци и контейнери ) .
ІХ. Дизайн 
Проектантът може да предложи  нови дизайнерски форми, с които да се подчертаят културно-историческите и социалните характеристики на територията. 
Проекто- предложението следва да обхваща  поставяне на рекламни елементи и  преместваеми съоръжения .
Х. Настилка 
Проектантът да се съобрази с материала на съществуващата  и запазена на места настилка . В проекта може да бъде предложена нейната рехабилитация, ако  се докаже необходимост от такава. За зоните където няма никакви настилки да се предложат подходящи такива за алейна мрежа , за  паркиране и велодвижение, ако такова е предвидено.
ХІ. Част “Водоснабдяване и канализация”
 Проектантът може да предложи иновативно решение за икономично използване на водния ресурс при: 
- функционирането на предложените от него елементи на градско обзавеждане (обществени тоалетни, чешми и фонтани), в случай, че е предвидил такива; 
- отвеждане на дъждовната вода; 
- оросяване и напояване на зелените площи и единични видове . 
Решението може да бъде подкрепено със схеми, изясняващи технологията на действие, снимки от чужд опит и др. графични материали по преценка на проектанта.
 При наличие на такава идея, следва да се направи сметка за броя на проектните съоръженията, които ще използват наличните мрежи за водоснабдяване и канализация и техния приблизителен разход за потребление. 
Желателно е да има обяснителен текст по тази част към общата обяснителна записка на проекта и обобщена сметка за финансовата стойност на решението. 
ХІІ. Част “Електроснабдителна мрежа” 
Проектантът може да предложи иновативно решение за икономично използване и производство на енергийния ресурс при: 
- функционирането на предложените от него елементи на градско обзавеждане и съоръжения за регулиране на движение, водоснабдяване и канализация, в случай, че е предвидил такива;
 - осветяване на уличните елементи и парковата площ. 
Нестандартното решение може да бъде подкрепено със схеми, изясняващи технологията на действие, снимки от чужд опит и др. графични материали по преценка на проектан та.
 При наличие на такава идея, следва да се направи сметка за броя на проектните съоръженията, които ще използват или захранват наличната мрежа за електроснабдяване и техния приблизителен разход за потребление и производствени параметри. Желателно е да има текст по тази част към общата обяснителна записка на проекта и обобщена сметка за финансовата стойност на решението.
Проектната разработка да съдържа следните части : 

част:  Геодезия включващо - Геодезично заснемане и  Трасировъчен план 

част:  Паркоустройство и ландшафтна архитектура 
част:  Конструктивна
част : Пожарна безопасност

част : Електро

част : ВиК 

част:  ПУСО

част:  ПБЗ  

част: Количествени стойностни сметки - на хартиен носител и на диск

                                                                 СЪСТАВИЛ: ……/П/………..
                                                                                      / инж. Алие Ибрахим/

